Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: VI. számú melléklet a 2005. évi LII. törvényhez
Paragraph Index: 428

7. cikk Titoktartásra vonatkozó rendelkezések 1. Valamennyi információt, amelyet ezen irányelv alapján bocsátottak egy tagállam rendelkezésére, e tagállamban ugyanolyan módon bizalmasan kell kezelni, mint a tagállam nemzeti jogszabályai alapján kapott információt. Az ilyen információ minden esetben: – csak olyan személyek számára tehetõ hozzáférhetõvé, akik közvetlenül részt vesznek az adómegállapításban vagy az adómegállapítás igazgatási ellenõrzésében, – csak az adómegállapítás, illetve annak vizsgálata céljából, illetve ezzel összefüggésben alkalmazott, szankciókat is magukban foglaló bírósági vagy igazgatási eljárásokkal kapcsolatosan, és csak az ilyen eljárásokban közvetlenül részt vevõ személyek számára bocsátható rendelkezésre; az ilyen információt azonban közmeghallgatások alatt vagy ítéletekben is nyilvánosságra lehet hozni, amennyiben az információt szolgáltató tagállam illetékes hatósága ez ellen nem emel kifogást az elsõ információszolgáltatás alkalmával, – csak és kizárólag az adómegállapítás, illetve annak vizsgálata céljából, illetve ezzel összefüggésben alkalmazott szankciókat is magukban foglaló bírósági vagy igazgatási eljárásokkal kapcsolatban használható, és semmilyen körülmények között sem használható fel semmilyen ettõl eltérõ célra. Ezen túlmenõen a tagállamok rendelkezhetnek az elsõ albekezdésben említett információ egyéb, a 76/308/EGK(8) irányelv 2. cikkének hatálya alá tartozó lefölözések, vámok és adók megállapítására történõ felhasználásáról is. 2. Az 1. bekezdés nem kötelezi azon tagállamot, amelyben jogszabály vagy az igazgatási gyakorlat belsõ okokból a fenti bekezdés rendelkezéseinél szûkebb korlátokat állapít meg, hogy információt szolgáltasson abban az esetben, ha az érintett állam nem vállal kötelezettséget ezen szûkebb korlátok tiszteletben tartására.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes